[{"text_idx": "#000002", "text": "MembershipSharing learning, building ambitionMenu Toggle\nVoicesHelping everyone to play a roleMenu Toggle\nPolicy and practiceConnecting practitioners and innovatorsMenu Toggle\nCollaborationsPartnership work to accelerate actionMenu Toggle"}, {"text_idx": "#000005", "text": "Rhoi help llaw i natur. Cannoedd o becynnau gardd newydd am ddim ar gael i gymunedau"}, {"text_idx": "#000006", "text": "Ers 2020, mae bron 800 o erddi eu creu, eu hadfer a\u2019u gwella trwy Leoedd Lleol ar gyfer Natur. Cymerodd grwpiau cymunedol a sefydliadau o bob math a maint ran \u2013 o elusennau anabledd a grwpiau ieuenctid i fentrau cymdeithasol a grwpiau gofalwyr."}, {"text_idx": "#000007", "text": "Mae\u2019r ceisiadau bellach wedi ailagor, ac mae cymunedau yn cael eu hannog i gymryd rhan ac osgoi colli\u2019r cyfle. Mae\u2019r system ymgeisio ar-lein newydd yn ei gwneud hi\u2019n hawdd iawn gwneud cais, yn ogystal a\u0302 chynnig adnoddau, arweiniad a diweddariadau o\u2019r cynllun Lleoedd Lleol ar gyfer Natur."}, {"text_idx": "#000008", "text": "Gallwch ddewis o erddi bywyd gwyllt a thyfu bwyd bach neu ar raddfa fwy, neu am y tro cyntaf mae\u2019r cynllun yn cynnig pecyn perllan gymunedol newydd."}, {"text_idx": "#000010", "text": "\u201cMae\u2019r pandemig wedi rhoi mwy o werthfawrogiad i ni i gyd o natur a\u2019i phwysigrwydd i\u2019n hiechyd a\u2019n lles meddwl. Rwy\u2019n falch o gefnogi blwyddyn arall o Leoedd Lleol ar gyfer Natur. Mae\u2019r rhaglen yn ei gwneud hi\u2019n hawdd i bobl o bob cefndir a gallu gymryd rhan, fel cymuned, i greu a mwynhau byd natur yn y mannau lle rydyn ni\u2019n byw ac yn treulio\u2019r rhan fwyaf o\u2019n hamser."}, {"text_idx": "#000011", "text": "\u201cMae gwerthfawrogi byd natur a chymryd camau bach lleol mor bwysig fel rhan o\u2019r ymdrech ar y cyd sydd ei angen i fynd i\u2019r afael a\u0302\u2019r argyfwng natur, a chefnogi\u2019r amrywiaeth o blanhigion ac anifeiliaid rydyn ni\u2019n caru eu gweld yng Nghymru.\u201d"}, {"text_idx": "#000013", "text": "\u201cDros y ddwy flynedd ddiwethaf, mae pobl wir wedi gwerthfawrogi gwerth byd natur ac rydym yn falch iawn o gynnig pecynnau garddio am ddim eto i gymunedau. Rydyn ni\u2019n gwybod bod garddio a bod allan ym myd natur yn cael effaith gadarnhaol ar les meddwl, ac mae\u2019n ffordd wych o gadw\u2019n heini a chwrdd a\u0302 phobl newydd. Trwy Lleoedd Lleol ar gyfer Natur, rydym wedi creu cannoedd o gynefinoedd a mannau newydd ar gyfer natur, sy\u2019n hanfodol yn yr argyfwng hinsawdd bresennol a\u2019r dirywiad mewn bioamrywiaeth."}, {"text_idx": "#000014", "text": "\u201cDiolch i gefnogaeth barhaus Llywodraeth Cymru a\u2019n partneriaid mae ein pecynnau gardd yn cynnwys yr holl ddeunyddiau ac offer sydd eu hangen arnoch i greu gofod newydd ar gyfer natur a bydd staff Cadwch Gymru\u2019n Daclus wrth law i osod yr ardd.\u201d"}, {"text_idx": "#000015", "text": "Mae\u2019r fenter yn rhan o gronfa ehangach \u2018Lleoedd Lleol ar gyfer Natur\u2019 Llywodraeth Cymru, sydd wedi ymrwymo i greu, adfer a gwella natur \u2018ar eich stepen drws\u2019."}, {"text_idx": "#000016", "text": "Mae cannoedd o becynnau gardd am ddim ar gael. I wneud cais, ewch i wefan Cadwch Gymru\u2019n Daclus "}]